text: 10.000 til løb 
  14 juni 2015 kl. 07.36
  Det 41. udgave af Vestkystløbet går i gang kl. 10.30 søndag. Her løber, går, lunter og hygger 10.000 deltagere sig gennem to ruter.
  
  Venner, familie, kolleger eller bare i ensom majestæt. Vestkystløbet er kendetegnet ved at alle kan deltage. Om de er i supergod form eller deltager for første gang med bare at lunte sig gennem er underordnet.
  Det her er for mange mere en hyggelig skovtur og efter de første, der spæner afsted for at få den bedste tid, følger længere tilbage deltagere med hunde, barnevogne og trækvogne.
  Vestkystløbet har to ruter: 4,8 eller 9,2 km. Historien bag er en succes: I 1975 var der 419 tilmeldte til Vestkystløbet - nu har det sammenlagt haft 315.086 deltagere på 40 år. 
  10.000 deltagere blev første gang nået i 1999, da løbet havde 25-års jubilæum.
  I de senere år har arrangementet flere gange samlet flere end 10.000 løbere, men flest var der med i rekordåret 2009: 13.529 motionister løb med.
  Sidste år havde Vestkystløbet 40-års jubilæum med 10.206 tilmeldte.
  Susan Bailey med børnebørnene Sif og Oliver fra Esbjerg:
  Kender du en, der har været med i #Vestkystløbet ? Find dem her: http://t.co/41hjHk6Bu8 #jvdk #loebdk #løbdk #Esbjerg pic.twitter.com/ZUgnxNQevt
  — JydskeVestkysten (@wwwjvdk) June 14, 2015
  
  